ระเบียบกรมประชาสัมพันธ์ระเบียบกรมประชาสัมพันธ์ว่าด้วยข้อมูลข่าวสารของราชการพ.ศ.๒๕๔๔---------------- โดยที่รัฐธรรมนูญแห่งราชอาณาจักรไทยพ.ศ. ๒๕๔๐ และพระราชบัญญัติข้อมูลข่าวสารของราชการ พ.ศ. ๒๕๔๐ ได้บัญญัติเกี่ยวกับการเปิดเผยข้อมูลข่าวสารของราชการและรับรองสิทธิของประชาชนในการรับรู้ข้อมูลข่าวสารที่อยู่ในความครอบครองของหน่วยงานของรัฐ และโดยที่มาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูได้ประกอบกับข้อ ๔ ของประกาศคณะกรรมการข้อมูลข่าวสารของราชการ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนตรวจดูลงวันที่ ๒๔ กุมภาพันธ์ ๒๕๔๑ กำหนดให้หน่วยงานของรัฐ จะกำหนดระเบียบปฏิบัติในการให้ประชาชนเข้าตรวจดูข้อมูลข่าวสารเพื่อรักษาความเป็นระเบียบเรียบร้อย หรือความปลอดภัยก็ได้กรมประชาสัมพันธ์จึงออกระเบียบไว้ ดังต่อไปนี้ ข้อ๑ ระเบียบนี้เรียกว่า"ระเบียบกรมประชาสัมพันธ์ ว่าด้วยข้อมูลข่าวสารของราชการ พ.ศ. ๒๕๔๔" ข้อ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไป ข้อ๓ บรรดาระเบียบ ข้อบังคับประกาศและคำสั่งอื่นใดของกรมประชาสัมพันธ์ในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทน ข้อ๔ระเบียบนี้ให้ใช้บังคับแก่ข้าราชการ และลูกจ้าของกรมประชาสัมพันธ์ ข้อ๕ ในระเบียบนี้ "คณะกรรมการข้อมูลข่าวสาร"หมายความว่า คณะกรรมการข้อมูลข่าวสารของกรมประชาสัมพันธ์ "อธิบดี"หมายความว่า อธิบดีกรมประชาสัมพันธ์ "ข้อมูลข่าวสาร"หมายความว่า สิ่งที่สื่อความหมายให้รู้เรื่องราว ข้อเท็จจริงข้อมูลหรือสิ่งใด ๆตามกฎหมายว่าด้วยข้อมูลข่าวสารของราชการที่อยู่ในความรับผิดชอบของกรมประชาสัมพันธ์และมิใช่ข้อมูลข่าวสารที่ให้บริการเชิงธุรกิจ ข้อ๖ ให้อธิบดีรักษาการตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ ในกรณีที่ระเบียบนี้ไม่ได้กำหนดไว้หรือไม่สามารถปฏิบัติตามระเบียบนี้ได้ ให้อธิบดีมีอำนาจวินิจฉัยสั่งการตามที่เห็นสมควร หมวด ๑ คณะกรรมการข้อมูลข่าวสารของกรมประชาสัมพันธ์ ---------------- ข้อ๗ให้มีคณะกรรมการข้อมูลข่าวสารของกรมประชาสัมพันธ์ขึ้นคณะหนึ่ง ประกอบด้วยรองอธิบดีกรมประชาสัมพันธ์ เป็นประธานกรรมการผู้อำนวยการสำนักการประชาสัมพันธ์ต่างประเทศผู้อำนวยการสำนักพัฒนาการประชาสัมพันธ์ ผู้อำนวยการสำนักพัฒนานโยบายและแผนการประชาสัมพันธ์ผู้อำนวยการสำนักส่งเสริมและพัฒนางานเทคนิค ผู้อำนวยการสถานีวิทยุกระจายเสียงแห่งประเทศไทยผู้อำนวยการสถานีวิทยุโทรทัศน์แห่งประเทศไทย ช่อง ๑๑ ผู้อำนวยการสำนักข่าวผู้อำนวยการสำนักประชาสัมพันธ์เขต ๑ - ๘ ผู้อำนวยการกองงานคณะกรรมการกิจการวิทยุกระจายเสียงและวิทยุโทรทัศน์แห่งชาติผู้อำนวยการกองคลัง ผู้อำนวยการกองการเจ้าหน้าที่ผู้อำนวยการกองกฎหมายและระเบียบ ผู้อำนวยการศูนย์สารสนเทศการประชาสัมพันธ์ผู้อำนวยการสถานีวิทยุกระจายเสียงแห่งประเทศไทยเพื่อการศึกษา หัวหน้าหน่วยตรวจสอบภายในหัวหน้าศูนย์ประสานงานประชาสัมพันธ์จังหวัดและเลขานุการกรมประชาสัมพันธ์ เป็นกรรมการ ให้ผู้อำนวยการกองประชาสัมพันธ์และเผยแพร่เป็นกรรมการและเลขานุการและจะให้มีเจ้าหน้าที่คนหนึ่งหรือหลายคนเป็นผู้ช่วยเลขานุการก็ได้ ข้อ๘ให้คณะกรรมการข้อมูลข่าวสารมีอำนาจหน้าที่ดังต่อไปนี้ (๑)กำหนดหลักเกณฑ์ หรือวางมาตรการเกี่ยวกับการบริหาร การจัดระบบการขออนุญาตและการบริการข้อมูลข่าวสาร (๒)กำหนดหลักเกณฑ์ วางมาตรการและวินิจฉัยเกี่ยวกับการพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับ (๓)ให้คำแนะนำหรือเสนอความเห็นเกี่ยวกับการจัดพิมพ์และการเผยแพร่วิจัยข้อมูลข่าวสาร (๔)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับหน่วยงานภายนอก (๕)ให้คำแนะนำหรือเสนอความเห็นในกรณีที่มีการหารือหรือมีปัญหาและอุปสรรคเกี่ยวกับดำเนินการตามพระราชบัญญัติข้อมูลข่าวสารของราชการพ.ศ. ๒๕๔๐ (๖)รวบรวมข้อมูลข่าวสารต่าง ๆ ที่เกี่ยวข้อง เพื่อดำเนินการให้เป็นไปตามพระราชบัญญัติข้อมูลข่าวสรของราชการ พ.ศ. ๒๕๔๐ (๗)ตั้งคณะอนุกรรมการหรือคณะทำงานเพื่อดำเนินการตามอำนาจหน้าที่ที่ได้รับมอบหมาย (๘)ดำเนินงานอื่นใดตามที่อธิบดีมอบหมาย ข้อ๙การประชุมของคณะกรรมการข้อมูลข่าวสารต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงจะเป็นองค์ประชุม ถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุม การวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งเสียงในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาด ข้อ๑๐ ให้นำความในข้อ ๙มาใช้บังคับการประชุมของคณะอนุกรรมการหรือคณะทำงานที่คณะกรรมการข้อมูลข่าวสารแต่งตั้งโดยอนุโลม ข้อ๑๑มติของคณะกรรมการข้อมูลข่าวสารต้องได้รับความเห็นชอบจากอธิบดีก่อนจึงจะดำเนินการตามมตินั้นได้ หมวด ๒ การจัดระบบข้อมูลข่าวสาร ---------------- ข้อ๑๒ ให้หน่วยงานในสังกัดจัดแยกประเภทข้อมูลข่าวสารที่อยู่ในความครอบครองหรือควบคุมดูแล ดังนี้ (๑) ข้อมูลข่าวสารที่ลงพิมพ์ในราชกิจจานุเบกษาตามมาตรา ๗ แห่งพระราชบัญญัติข้อมูลข่าวสารของราชการ พ.ศ. ๒๕๔๐ (๒) ข้อมูลข่าวสารที่จัดไว้ให้ประชาชนเข้าตรวจดูได้ตามมาตรา ๙ แห่งพระราชบัญญัติข้อมูลข่าวสารของราชการ พ.ศ. ๒๕๔๐ (๓) ข้อมูลข่าวสารอื่นตามมาตรา ๑๑ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ในการจัดแยกประเภทข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารดังกล่าวว่าเป็นข้อมูลข่าวสารตามมาตรา ๑๔หรือมาตรา ๑๕ แห่งพระราชบัญญัติข้อมูลข่าวสารของราชการ พ.ศ. ๒๕๔๐ หรือไม่ด้วย ให้หน่วยงานในสังกัดจัดส่งข้อมูลข่าวสารตรา(๑) และ (๒) ไปยังคณะกรรมการข้อมูลข่าวสารเพื่อให้คณะกรรมการข้อมูลข่าวสารจัดส่งข้อมูลข่าวสารตาม (๑) และ (๒) ไปยังสถานที่บริการข้อมูลข่าวสารของกรมประชาสัมพันธ์ ข้อ๑๓ให้หน่วยงานให้บริการข้อมูลข่าวสารจัดทำดรรชนีข้อมูลข่าวสารตามข้อ ๑๒ (๑) และ (๒)ที่อยู่ในความครอบครองหรือควบคุมดูแล โดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เอง ข้อ๑๔ ในการดำเนินงานตามข้อ ๑๒ให้หน่วยงานของกรมประชาสัมพันธ์จัดให้มีเจ้าหน้าที่เพื่อควบคุมดูแล ตรวจสอบติดตามและประสานงานในการดำเนินงานดังกล่าวให้เป็นไปด้วยความเรียบร้อย หมวด ๓ การขอรับข้อมูลข่าวสารและการอนุญาต --------------- ข้อ๑๕ การเข้าตรวจดู ศึกษา ค้นคว้าหรือขอสำเนาข้อมูลข่าวสารให้ทำหนังสือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่ออธิบดีหรือผู้มีอำนาจอนุญาต ในกรณีที่ผู้ขอไม่ยื่นคำขอหรือไม่อายยื่นคำขอเป็นลายลักษณ์อักษรให้เจ้าหน้าที่จดแจ้งรายละเอียดลงในแบบคำขอและหมายเหตุถึงเหตุที่ไม่มีการยื่นคำขอเป็นลายลักษณ์อักษร สำหรับกรณีจำเป็นหรือเร่งด่วนอาจขอโดยทางโทรสารก็ได้ โดยให้แจ้งชื่อตำแหน่งและที่อยู่ของผู้ขอด้วย การพิจารณาอนุญาตให้เป็นไปตามหลักเกณฑ์ในตารางกำหนดอายุเอกสารและแยกประเภทข้อมูลข่าวสารของกรมประชาสัมพันธ์ ข้อ๑๖ในกรณีที่จะจ้องมีการวินิจฉัยเกี่ยวกับการให้เปิดเผยข้อมูลข่าวสารให้ผู้ดำรงตำแหน่งตั้งแต่ระดับ ๖ขึ้นไปเป็นผู้มีอำนาจอนุญาตเปิดเผยข้อมูลข่าวสาร ข้อ๑๗ ข้อมูลข่าวสารใด หากมีกฎหมายระเบียบอื่น หรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วย หมวด ๔ การบริการข้อมูลข่าวสาร ---------------- ข้อ๑๘ให้หน่วยงานในกรมประชาสัมพันธ์รวบรวม จัดเตรียม และจัดให้มีข้อมูลข่าวสารที่ได้จัดแยกประเภทตามข้อ ๑๒ แล้วอันเป็นข้อมูลข่าวสารซึ่งอยู่ในความรับผิดชอบของตน เพื่อเผยแพร่ ขาย จำหน่าย จ่ายแจก ตรวจดู และค้นคว้าตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการ การบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของคณะกรรมการข้อมูลข่าวสาร ข้อ๑๙ข้อมูลข่าวสารที่อยู่ในระหว่างการดำเนินการจัดแยกประเภทให้ดำเนินการพิจารณาว่าเป็นข้อมูลข่าวสารประเภทใดเว้นแต่เป็นเรื่องลับตามระเบียบว่าด้วยการรักษาความลับของราชการ พ.ศ. ๒๕๔๓หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการ หรือผู้มีอำนาจอนุญาตตามข้อ ๑๖เห็นว่าเป็นเรื่องที่ไม่ต้องเปิดเผย ข้อ๒๐ข้อมูลข่าวสารที่มีไว้เพื่อขายหรือจำหน่าย ให้คิดค่าใช้จ่ายต่าง ๆ ตามหลักเกณฑ์ที่คณะกรรมการข้อมูลข่าวสารกำหนด ข้อ๒๑การเรียกค่าธรรมเนียมการเข้าตรวจดู ขอสำเนา หรือขอสำเนาที่มีคำรับรองถูกต้องของข้อมูลข่าวสารให้เป็นไปตามคณะกรรมการข้อมูลข่าวสารของกรมประชาสัมพันธ์กำหนด ทั้งนี้ภายใต้หลักเกณฑ์ที่คณะกรรมการตามกฎหมายว่าด้วยข้อมูลข่าวสารของราชการได้กำหนดไว้ การรับรองสำเนาข้อมูลข่าวสารตามวรรคหนึ่งให้เจ้าหน้าที่ที่รับผิดชอบข้อมูลข่าวสารนั้นเป็นผู้รับรอง โดยลงลายมือชื่อพร้อมทั้งชื่อตัวชื่อสกุล และตำแหน่ง ตลอดจนวัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรอง ข้อ๒๒การบริการส่งข้อมูลข่าวสารที่เปิดเผยทางโทรสาร ให้ดำเนินการได้เฉพาะกรณีเร่งด่วน โดยคำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ให้ผู้มีตำแหน่งตั้งแต่หัวหน้าฝ่ายหรือเทียบเท่าขึ้นไปเป็นผู้พิจารณาอนุญาต ข้อ๒๓ การบริการข้อมูลข่าวสารให้ดำเนินการให้แล้วเสร็จโดยเร็วทั้งนี้ ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการพื่อประชาชนของหน่วยงานของรัฐ พ.ศ. ๒๕๓๒ หมวด ๕ สถานที่บริการข้อมูลข่าวสาร ---------------- ข้อ๒๔ ให้หน่วยงานในกรมประชาสัมพันธ์ควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและจัดสถานที่บริการข้อมูลข่าวสารดังนี้ (๑)ส่วนกลาง ที่หอสมุดกลาง กรมประชาสัมพันธ์ (๒)ส่วนภูมิภาค ที่สำนักประชาสัมพันธ์เขต และที่สำนักงานประชาสัมพันธ์จังหวัด ประกาศณ วันที่ ๑๓ กันยายน พ.ศ. ๒๕๔๔ สุชาติ สุชาติเวชภูมิ อธิบดีกรมประชาสัมพันธ์[รก.๒๕๔๔/พ๑๐๖ง/๑๔/๒๒ ตุลาคม ๒๕๔๔] ชไมพร/พิมพ์ ๓พฤษภาคม ๒๕๔๕